ທ່ານ Richardson ຮຽກຮ້ອງ ໃຫ້ວໍຊິງຕັນ ໂອ້ລົມ ກັບ ພຽງຢາງ
ອະດີດເອກອັກຄະລັດຖະທູດ ສຫລ ປະຈຳອົງການສະຫະປະຊາຊາດ ຮຽກຮ້ອງໃຫ້ວໍຊິງຕັນ ເປີດການໂອ້ລົມກັບພຽງຢາງ.
ອະດີດເອກອັກຄະລັດຖະທູດສະຫະລັດປະຈຳອົງການສະຫະປະ ຊາຊາດ ທ່ານ Bill Richardson ຮຽກຮ້ອງໃຫ້ວໍຊິງຕັນເປີດການ ເຈລະຈາກັບເກົາຫຼີເໜືອຖ້າປະເທດທີ່ຖືກໂດດດ່ຽວດັ່ງກ່າວຫາກ ຍຸຕິການທົດລອງລູກສອນໄຟ ແລະອາວຸດນິວເຄລຍ ທ່ານ Richardson ແລະທ່ານ Eric Schmidt ປະທານບໍລິສັດ Google ໄດ້ເດີນທາງໄປຢ້ຽມຢາມເກົາຫຼີເໜືອໃນເດືອນແລ້ວນີ້ ໃນຄວາມພະຍາຍາມ ທີ່ບໍ່ສຳເລັດຜົນ ເພື່ອຈະປ່ອຍທ້າວ Ken- neth Bae ຄົນອາເມຣິກັນເຊື້ອສາຍເກົາຫຼີທີ່ຖືກຄຸມຂັງຢູ່ໃນເກົາ ຫຼີເໜືອນັ້ນ ໃນບົດສະແດງຄວາມເຫັນ ທີ່ພິມເຜີຍແຜ່ໂດຍໜັງສືພິມວໍຊິງຕັນ ໂພສທ໌ສະບັບທີ່ອອກໃນມື້ວັນເສົາມື້ນີ້ ທ່ານ Richardson ເວົ້າ ວ່າ ການຂາດຫຼືການບໍ່ມີການສົນທະນາໂດຍກົງຂອງຝ່າຍອາເມຣິກັນບໍ່ໄດ້ຊ່ອຍໃຫ້ມີການ ບັນລຸເປົ້າໝາຍຂອງສະຫະລັດເລີຍ ທ່ານກ່າວວ່າ ໃນເມື່ອການລົງໂທດນັ້ນຖືວ່າເປັນຂໍ້ດີ ເມື່ອພິຈາລະນາເຖິງການແຜ່ຜາຍອາວຸດນິວເຄຼຍ ແລະການລະເມີດສິດທິມະນຸດຂອງພຽງ ຢາງ ແຕ່ການສົນທະນາກັນກໍເປັນເຄື່ອງມືທາງດ້ານການທູດ ທີ່ຖືກຕ້ອງຊອບທຳ ທັງສອງ ຝ່າຍບໍ່ຄວນທີ່ຈະກີດກັນຕົນເອງໄວ້ ທ່ານ Richardson ມ້ວນທ້າຍບົດຄວາມເຫັນຂອງທ່ານໂດຍກ່າວຢໍ້າວ່າ ຖ້າທ່ານກິມຈົງອຸນ ຜູ້ນຳຂອງເກົາຫຼີເໜືອຫາກມີຄວາມຈິງໃຈຕໍ່ຄຳເວົ້າທີ່ທ່ານໄດ້ກ່າວຕໍ່ປະຊາຊົນຂອງທ່ານກ່ຽວ ກັບການປັບປຸງຊີວິດການເປັນຢູ່ ຂອງພວກເຂົາແລ້ວ ທ່ານກໍຄວນທັບມ້າງ ວົງຈອນໃນການ ເພີ້ມທະວີຄວາມເຄັ່ງຕຶງ ຍົກເລີກການທົດລອງຕື່ມ ແລະເລີ້ມການສົນທະນາກັບສະຫະລັດ